《念奴娇 庚申生朝》
宋代·姜特立

宦途巇险，问急流勇退，几人闻早。自别修门今正是，一纪生朝还到。

绿野风光，平泉草木，争似梅山好。园林如画，芰荷香泛芳沼。

早晚玉节来临，君恩踵至，金印应如斗。好是华堂开宴处，歌舞管弦声奏。

海上蟠桃，山中仙杏，共劝长生酒。莫辞沈醉，年年此会依旧。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。